Gibiltera

Gibiltera (Gibraltar in ingles e in spagnöl; Calpe in latin) a l'è un pussediment del Regn Ünì al süd de la penisula iberiga. La gh'ha una süperfiss de 6,5 km² e una pupulaziun de pressapoch 27.925 abitant (2005). Gibiltera la se tröa in sü la costa eurupea del Strecc de Gibiltera, che'l separa el Mar Mediterani e l'Ucean Atlantich. El sò teritori a l'è una penisula piscinina sota de la Roca de Gibiltera (volta 426 meter). Storia El nom de Gibiltera el vegn del arabu Jabal Ţāriq (جبل طارق), che'l vör dì "Munt de Tariq", el prim àrabu che, in del 711, al se metüü a la cunquista araba de la Spagna. I ingles e i ulandes l'hann ucüpada in del 1704 (Güera de sücessiun spagnöla). In del 1713 el Trataa de Utrecht l'ha daa Gibiltera a l'Inghiltera. La Spagna l'ha semper rivendicaa el pussess de Gibiltera, ma i sò abitant a hinn minga d'acordi. In del 2002, püssee del 98% di eletur l'ha vutaa per restà cunt el Regn Ünì. Lengua La lengua ufiziala a l'è l'ingles. El dialet lucal el se ciama llanito e a l'è spagnöl e ingles mes'ciaa insema. Ligam de föra Sit istitüziunal